Maar mens moet jou nie so deur die dood en al die swart dinge van die lewe laat toesmoor nie. Want daar is 'n saak wat baie groter is as al hierdie swaarkry dinge wat ons op die aarde belewe.
Dat ons na hierdie aardse lewe in sy volmaaktheid ingaan waar die dood en sy aanhangsels geen voet kan sit nie.
Ons kry dit deur Jesus Christus - in die feit dat Hy die dood oorwin het, en dat Hy daarmee die lewe wat Hy verwerf het, op ons laat oorgaan.
Die Kerk van Jesus Christus mag hom ook nie oorgee aan angs en vrees - soos vir dood en om deur allerhande ander gepaardgaande ellendes bedreig te word nie.
Dis baie sterk gestel. Hier staan nie "Ek sal opstaan uit die dood" of "Ek sal die dood oorwin" nie. Hy leef.
Ons is geneig om teenoorgesteld daaroor te dink: Ons sê normaalweg dat die Here leef omdat Hy opgestaan het.
En dan vergeet ons dat Hy juis opgestaan het omdat die ewige lewe in Homself is, Hy het dit nie eers verwerf toe Hy opgestaan het nie.
Jesus Christus het op so 'n manier mag oor die dood dat Hy nie gesterf het nie - Hy het sy lewe afgelê. M.a.w. Hy het self in die dood ingegaan. Hy het die dood heeltemal oorwin omdat Hy daar ingegaan het toe Hy wou, en weer uitgekom het ook toe Hy wou.
Waarom het die Here Jesus dit gedoen? Vir sy kerk - vir ons! Sodat ons bestaan gewaarborg word deur die ewige lewe wat Hy het. Die bestaan – dis die ewige lewe - van elke gelowige en van die kerk berus dus op die opstanding van die Here Jesus Christus. In Sy woorde gesê: Ek lewe, en julle sal lewe.
Daar is dus vir die kerk die waarborg dat dit nie vernietig kan word deur enige mag buite die Here om nie - al sou die aanvalle van so 'n mag ookal hoe verskriklik en ernstig wees.
Sommige mense se godsdiens rus op 'n vae pligsbesef dat hulle die Here moet aanbid, maar dit rus nie meer op 'n lewende liefde vir die Here nie.
Sy kruisdood was sodat Hy hierdie dinge in die mense vir wie Hy sterf, herstel. Dis o.a. wat dit beteken dat Jesus sy kerk bou en lei tot in die ewige Vaderwoning.
Die Here Jesus maak ons dus weer lewend uit ons verstorwe toe­ stand. Só dat dit 'n duidelike neerslag vind in ons daaglikse lewe en lewensstyl. Die nuwe lewe in Jesus Christus word dus opgevolg deur 'n nuwe lewe waarin ons verantwoordelikheid en liefde vir die Here voorop staan.
Die belydenisskrifte noem kerk die liggaam van Jesus. Daarom deel die kerk in die oorwinning van die Here Jesus oor die dood.
Maar dit plaas die kerk onder die verantwoordelikheid om die karakter van die liggaam van die Here Jesus te vertoon.
Ons as lede van die Here Jesus se kerk, moet die ewige lewe wat ons besit, vertoon deur oor die sonde te heers.
In die opstanding van die Here is u ook altyddeur oorwinnaars oor die kwaad en oor alles wat sleg is.
Ons is nog nie in die hemel nie. Ons is nog in die middel van die sonde en die stryd op die aarde waar ons moet veg vir die handhawing van God se eer teenoor die magte van die donker.
Daar is nie een van ons wat nie redelik goed besef hoe magtig die Satan en sy magte is nie. Daarom moet ons bid dat die Koninkryk van God steeds meer en meer in die wêreld gestalte mag kry.
Pas na die skepping het hy al probeer om die ryk van God te beskadig deur die mens van die Here afvallig te maak.
Hy het dit gedoen deur ‘n menslike liggaam aan te neem en op die aarde tussen ons mense te kom leef.
Want ons het nie ’n hoëpriester wat nie met ons swakhede medelye kan hê nie, maar een wat in alle opsigte versoek is net soos ons, maar sonder sonde. Hebreërs 4:15
Daarmee het Hy Hom as die absolute Heerser oor die Satan bewys, want die Satan se magte was te gering om Jesus en sy menslike liggaam in die dood te hou.
Wees nugter en waaksaam, want julle teëstander, die duiwel, loop rond soos ’n brullende leeu, en soek wie hy kan verslind. 1 Petrus 5:8
Daarom bid ons vir die koms van die Koninkryk van die Here, want dan sal die mag van die Satan finaal vernietig word. Daarna bly daar net een ryk oor: dis die koninkryk van God
24 Daarna kom die einde, wanneer Hy die koninkryk aan God die Vader oorgee, as Hy alle heerskappy en alle gesag en mag vernietig het.
Slegs die volmaaktheid bly oor vir die gelowiges - en daar skyn die heerlikheid van God oor hulle tot in die verste oomblikke.
Die Here openbaar dat Hy daardie dag mense gaan skei soos wat ‘n herder die skape en die bokke in sy kudde van mekaar af skei
En wanneer die Seun van die mens in sy heerlikheid kom en al die heilige engele saam met Hom, dan sal Hy op sy heerlike troon sit; en voor Hom sal al die nasies versamel word, en Hy sal hulle van mekaar afskei soos die herder die skape van die bokke afskei; (Matteus 25:31-32 AFR53)
Die regverdiges sal op daardie oomblik in die ewige lewe ingaan. Daarteenoor ontvang die vervloektes die ewige straf.
Die Satan kry daardie dag die regmatige straf vir alles wat hy gedoen het van die oomblik af toe hy in die hemel in opstand gekom het, tot op die dag dat die Here op die wolke verskyn: Hy word in die hel gewerp en daar word hy verseël, sodat hy in der ewigheid nooit weer daar sal kan uitkom nie.